غزل ترکی) یار گلنده....
«کوچه لره سو سپمیشم، یار گلنده توز اولماسین»
ائله گلسین،دای گئدمسین، آرامیزدا سؤز ائلماسین
سؤزلریمه قند سالمیشام، اورگیمه اود سالمیشام
یاریم گئدیب،قوی تئز گله، قندیم یانیب،کؤز اولماسین
هیجر اوتی دوزدی یاندیرار، نئیلمه لی؟ چاره نه وار؟
یوز ایل ایسه دؤزماق اولار... آمّا ایکی یوز اولماسین !
بیرده گله،بوروشاریخ بیربیره سارماشیق تکین
هر کیم بیزه ایری باخا، آلله اونا گؤز اولماسین
گؤر نئجه عیرفان شرابی قوپوز کاساسیندا جوشور
کیمدیر ایچه بو باده دن، اؤزوندن اؤزسوز اولماسی ؟
ابراهیم(ع) اؤرگدیب بیزه، هر باتانا باش ایمریخ
مسلمانیخ! آللّهیمیز دؤنوب آی-اولدوز اولماسین
دوشمان اگر تور توخویوب آرامیزدا،کور اوخویوب
دمیر دووار آشان یئرده، شیطان توری پوزولماسین ؟!
-
- ۹۶/۰۳/۱۱
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk